  Майя Бывальцева 3-тӥ куарусёнэ Удмуртиын «Вормон диктант» ужрадэ пыриськисьёслы 1945-тӥ арын 10-тӥ куартолэзе потэм «Правда» газетлэсь копизэ сётозы. Со сярысь элькунысь печатья но калыке ивортодэт вӧлмытонъя агентство пресс-службаез ивортӥз. Элькунын газетлэсь 5 сюрслэсь трос копиоссэ люкылозы Газетлэсь макетсэ Россиысь Мер палата дасяз. Со Быдӟым Атыкай ожын вормон сярысь ялэм бере ӵуказеяз ӵукна потэм номерлэн быдэсак тупась копиез. Нырысетӥ бамаз Иосиф Сталинлэн вормись калыклы вазиськонэз поттэмын. Озьы ик Великобританилэн премьер-министрезлэн Уинстон Черчилльлэн но США-лэн азьмуртэзлэн Гарри Трумэнлэн ӟечкыланъёссы сётэмын. «Правда» газетлэсь копизэ сётъян сярысь кичӧлтонлы Россилэн азьмуртэз Владимир Путин дурбасьтӥз. Тодэ вайытом, Удмуртиын «Вормон диктант» гожтыны 180-лэсь трос площадкаосты пусйизы.  Тегъёс: Мерлык Ижкар Удмуртия история Печатьянокалыкеивортодэтвлмытонъяагентство Вормонлы75  